cyanic-selkie/wikianc huggingface dataset:
Sousceyrac
Den 1. Januar 2016 huet Sousceyrac mat Comiac, Calviac, Lacam-d'Ourcet a Lamativie fusionéiert fir déi nei Gemeng Sousceyrac-en-Quercy ze bilden, an ass zanterhier eng delegéiert Gemeng vun där Gemeng.
Alfred Lamesch
Den Alfred Lamesch, gebuer den 19. Juli 1926 zu Dummeldeng, gestuerwen de 25. Januar 2010, war e lëtzebuergesche Kannerchirurg.
Kannerchirurg
Säin Dokteschdiplom krut den Alfred Lamesch de 26. November 1957. Seng Spezialformatioun als Chirurg huet hien zu Hamburg an zu Würzburg gemaach, ier hie Chefassistent ff. an der Kannerchirurgie vun der Universitéit Zürich, an duerno chef de clinique chirurgicale infantile titulaire op der Universitéit vu Basel gouf. Nodeem hien op Lëtzebuerg zeréckkomm war, ass hien 1966 als Chirurg an d'Clinique Dr. Bohler agetrueden. Vum 10. Juli 1967 un huet hien an enger eegener Praxis an der Stad praktizéiert.
Professer a Member vun Akademien
1983 ass hie Professer fir chirurgesch Pathologie op der Universitéit vu Bréissel (ULB) ginn.
Am Joer 1995 ass den Alfred Lamesch als membre étranger an d'Académie royale de médecine de Belgique opheholl ginn. De 27. Januar 2001 ass hie wéinst dem Erreeche vun der Altersgrenz vu 75 Joer membre honoraire étranger ginn.
Den Alfred Lamesch, deen och Member vun der franséischer Académie de chirurgie war, ass 1990 am CHL an d'Pensioun gaangen, huet awer nach bis 1998 an der Clinique Bohler praktizéiert, grad wéi am Hôpital Princesse Marie-Astrid vun Déifferdéng.
Norbert Engel
Den Norbert Engel, gebuer den 28. Februar 1926 zu Esch-Uelzecht an och do gestuerwen den 22. Abrëll 1979, war e lëtzebuergeschen Architekt.
Nodeems den Norbert Engel de Schoulofschloss am Escher Jongelycée gemaach hat, ass hien op Zürich (Schwäiz) gaangen, wou hie sech 1949 op der ETH ageschriwwen huet an do 1953 säin Diplom als Architekt krut.
Den Engel huet sech duerno zu Esch etabléiert.
Fändel vu Litauen
De Fändel vu Litauen huet dräi horizontal Sträifen an de Faarwe Giel, Gréng a Rout.
D'Giel am Fändel steet fir d'Sonn, d'Luucht an de Wuelstand, d'Gréngt fir d'Schéinheet vun der Natur, d'Fräiheet an d'Hoffnung. D'Rout representéiert de Buedem, de Mutt an d'Blutt dat fir Litauen vergoss gouf.
Bundeskanzler
Mat Bundeskanzler ka gemengt sinn:
Fändel vu Litauen
Aktuellen Nationalfändel
Déi lescht Modifikatioun um Fändel ass 2004 gemaach ginn, wéi d'Säiteverhältnes geännert gouf (vun 1:2 op 3:5).
Sowjetesche Fändel
Wärend dem Zweete Weltkrich war Litaue vun der Sowjetunioun (1940-1941, an och 1944-1990) a vun Nazidäitschland (1941-1944) besat. Wärend där Zäit an och duerno war den nationale Fändel verbueden. Zwee ënnerschiddlech Fändele goufe wärend der sowjetescher Period benotzt. Tëscht 1944 an 1953 war den Hannergrond rout, an dorop waren e gëllenen Hummer an eng gëlle Séchel ofgebilt, an et stoung a laténgesche Buschtawen LIETUVOS TSR ("Litauesch SSR" op Litauesch) drop. Dee Fändel ass 1953 ersat ginn duerch e Fändel, dee bis 1988, géint Enn vun der litauescher Sowjetescher Sozialistescher Republik Litauen, sollt benotzt ginn. E war och rout mat engem Hummer, enger Séchel an engem Stär uewe lénks. Am ënneschten Deel war eng wäiss a gréng horizontal Sträif verlaf.
Fändel vum President
De President vu Litauen huet zënter 1993 och en eegene Fändel. En ass donkelrout (offiziell "purpur"), mam Staatsemblem an der Mëtt (mam "Vytis"), dat riets vun engem Greif a lénks vun engem Eenhar gedroe gëtt. Dee Fändel gëtt op der Residenz vum President geflunn, wann en an der Haaptstad Vilnius ass, oder a senger Summerresidenz, wann en op där Plaz ass. Och Schëffer an aner Gefierer mam President u Bord weisen dee Fändel.
Änlech Fändelen
De Fändel vu Myanmar huet och giel-gréng-rout horizontal Sträifen, op deenen an der Mëtt awer e wäisse Stär läit.
Pierrerue (Alpes-de-Haute-Provence)
Pierrerue ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Minerve (Hérault)
Minerve (okzitanesch: Menèrba) ass eng Stiedchen an der Gemeng mam selwechten Numm an der Regioun Occitanie am Süde vu Frankräich. Se läit am Parc naturel régional du Haut-Languedoc.
Nieft Montségur, Quéribus, Puivert a Peyrepertus war Minerve eng Festung vun de Katharer.
Als historesch Haaptstad vum Minervois kommen all Joer iwwer 300.000 Visiteuren op Minerve. Déi mëttelalterlech Stad gouf op engem Fiels tëscht de Flëss Brian a Cesse gegrënnt an dës aussergewéinlech natierlech Lag vun der Stad ass d'Haaptattraktioun fir d'Touristen, nieft där vu senger tragescher Geschicht, dem éischte Scheiterhaufen am Kräizzuch géint d'Albigenser am Joer 1210.
Minerve ass Member vum Veräi vun de schéinsten Dierfer a Frankräich.
Nieft dem Tourismus ass d'Produktioun vu Qualitéitswäiner eng aner Aktivitéit vu Minerve.
Arsia Mons
Den Arsia Mons ass e Schëldvulkan an der Tharsis-Regioun vum Planéit Mars an ee vun den dräi Tharsis Montes, déi 1971 vun der Raumsond Mariner 9 observéiert goufen. Mat engem Basisduerchmiesser vun 350 km an enger Héicht vu 14 km ass hien no sengem Volumen den zweetgréisste bekannte Vulkan. De Loftdrock op der Spëtzt läit ënner 107 Pascal. Wéi déi ganz Kette vun den Tharsis Montes, sou ass och den Arsia Mons zanter zirka 100 Mio. Joren erläscht. Déi ongewéinlech Gréisst vun dëse Schëldvulkaner geet wuel drop zeréck, well et um Mars keng Plackentektonik gëtt; d'Kuuscht also net iwwer den Hotspot ewechzitt. Amplaz vun enger Kette vu Vulkaner entsteet sou e gewaltege Schëldvulkan. Ursach fir déi staark vulkanesch Aktivitéit an der Vergaangenheet dierft en Impaktevenement gewiescht sinn - méiglecherweis dat selwecht, dat op der géigeniwwerleiender Säit vum Planéit dat grousst Becken Hellas Planitia geformt hat.
Jean Ferrari
De Jean Ferrari, gebuer de 26. August 1907 zu Hagen (Däitschland) a gestuerwen 1987, war e lëtzebuergesche Vëlossportler.
Arsia Mons
Déi riseg Caldera, déi beim Astuerz vun der eideler Magmakummer entstoung, hat en Duerchmiesser vun 110 km a bitt all Joer Plaz fir zyklonal Stëbsstierm, déi hir Ursaach an der waarmer Loft hunn, déi virum Wanterufank op der südlecher Marshemisphär op de Flanke vum Bierg eropkënnt a Stëbspartikele mat sech féiert. D'Spiralwollek déi sech iwwer der Caldera optiermt kann Héichte vu 15 bis 30 km erreechen - e Phenomeen, dee bei anere Vulkaner vun der Tharsis-Regioun net z'observéieren ass.
D'Flanke vum Arsia Mons gi vu groussflächege Kollapsstrukture markéiert, déi an enger Schwaachzon leien, déi sech vun Norden no Süden duerch de Vulkankegel zitt. Déi bis zu 2 km déif Astuerztriichteren entstounge warscheinlech wéi grouss Lavastréim am Ufank nëmmen op der Uewerfläch ausgehäert sinn, wärend d'geschmolzend Gestengs am Huelraum drënner weidergefloss ass. Spéider sinn déi Huelraim dann zesummegetrollt. 2007 hunn d'Raumsonden 2001 Mars Odyssey a Mars Reconnaissance Orbiter op den Häng vum Vulkan weider geologesch Strukturen entdeckt, déi sougenannt Siwe Schwësteren. Déi donkel Flecke mat 100–250 m Duerchmiesser ginn als Hielenagäng gedeit.
Franz Ferdinand vun Éisträich
De Franz Ferdinand Carl Ludwig Joseph Maria vun Éisträich-Este, gebuer den 18. Dezember 1863 zu Graz a gestuerwen den 28. Juni 1914 zu Sarajevo, war éisträicheschen Äerzherzog an zanter 1896 Trounfollger vun Éisträich-Ungarn. D'Attentat vu Sarajevo, bei deem hien a seng Fra ëm d'Liewe koumen, gëllt als Ausléiser vum Éischte Weltkrich.
De Franz Ferdinand war e fervente Jeeër; hien huet wärend sengem Liewen 274.889 Déieren erschoss, dorënner, op laange Weltreesen, vill exotesch Déiere wéi Tigeren, Léiwen oder Elefanten.
Vun 1878 un huet de Franz Ferdinand eng militäresch Ausbildung kritt. 1899 gouf hien zum Generol vun der Kavallerie ernannt; ausserdem war en och Admirol. Well en dacks krank war, huet säin Dokter en 1892 bis 1893 mat enger grousser Gefollegschaft op eng Weltrees duerch Indien, Indonesien, Australien, Japan, Kanada an Nordamerika geschéckt, déi offiziell als wëssenschaftlech Expeditioun deklaréiert gouf. Hien huet doriwwer e Buch geschriwwen (Tagebuch meiner Reise um die Erde, 1895). An de Wanteren 1895 an 1896 war en op Kuer, ë .a. an Egypten.
Nom Suizid vu sengem Koseng, dem Krounprënz Rudolf, den 30. Januar 1889, an dem Doud vu sengem Papp Karl Ludwig den 19. Mee 1896 war de Franz Ferdinand éisträichesch-ungareschen Trounfollger.
Montsoreau
Montsoreau ass eng franséisch Uertschaft a Gemeng am Departement Maine-et-Loire am Pays de la Loire, vum Kanton Saumur-Sud.
Hubble Extreme Deep Field
Den Hubble Extreme Deep Field (XDF) ass e Bild vun enger klenger südlecher Himmelsregioun, dat entstong, andeems Fotoe vum Hubble-Weltraumteleskop aus engem Deel vum Zentrum vum Hubble Ultra Deep Field (HUDF) iwwer en Zäitraum vun zéng Joer zesummegesat goufen. Et faasst Fotoe vun am Ganzen 50 Deeg an enger Gesamtbeliichtungszäit vun zwou Millioune Sekonnen (zirka 23 Deeg). D'Bild entstoung aus 2000 Eenzelbeliichtunge, déi vum Hubble „Advanced Camera for Surveys“ (ACS) an der „Wide Field Camera 3“ opgeholl goufen. Et gouf de 25. September 2012 publizéiert an huet den HUDF (bis dohin déifste Bild vum Universum, dat jeemools am Beräich vum visuelle Liicht opgeholl gouf, ofgeléist. Den XDF huet mat ronn 5.500 Galaxien eppes méi wéi d'Hallschent vu Galaxië wéi den HUDF, bei engem däitlech manner groussem Ausschnëtt. D'Liichtlafzäit vun e puer Galaxien um Bild dauert bis op d'Äerd 13,2 Milliarde Joer, déi jéngst Galaxien um Bild sinn an engem Stadium vun nëmme 450 Milliounen Joer nom Urknall.
Montsoreau
Am Uert, deen zum Arrondissement vu Saumur gehéiert, liewe 447 Awunner (Stand 2015).
Franz Ferdinand vun Éisträich
Den 1. Juli 1900 huet de Franz Ferdinand d'Sophie Gräfin Chotek, bestuet, déi duerch déi Hochzäit Fürstin vun Hohenberg (1909: Herzogin vun Hohenberg) gouf. Ville Membere vun der Habsburger Famill war si net standesgeméiss fir den Ierfprënz; si krut dofir net erlaabt, sech als „die künftige Kaiser-Gemahlin“ ze nennen, mä just „Gemahlin des künftigen Kaisers“, an hir Kanner sollten von Hohenberg heeschen, a keen Usproch op den Troun kënnen hunn. Eng Rëtsch vun hinne sinn och net op hir Hochzäitsfeier komm.
Hubble Extreme Deep Field
Den Hubble Extreme Deep Field steet an der Traditioun vum Hubble Deep Field, vum Hubble Deep Field South an dem Hubble Ultra Deep Field.
Franz Ferdinand vun Éisträich
De Franz Ferdinand an d'Sophie vun Hohenberg krute véier Kanner:
Si hunn zu Wien am Schlass Belvedere gewunnt, hir Sumerresidenz war am Schlass Konopiště a Béimen.
Am Kader vu Visitë vu Mannöveren, déi doruechter gemaach goufen, ass de Franz Ferdinand a seng Fra am Juni 1914 a Bosnien-Herzegowina gefuer. Den 28. Juni 1914 hu si eng offiziell Visite an der Haaptstad Sarajevo gemaach. Do goufe se no Pläng vu Membere vun der Ënnergrondorganisatioun „Mlada Bosna“ (Jonkt Bosnien) an der serbescher Geheimorganisatioun Schwaarz Hand bei engem Attentat allen zwee vum 19 Joer ale Gavrilo Princip erschoss.
D'Kris, déi duerch dat Attentat entstanen ass, huet zu enger diplomatescher Kettereaktioun gefouert, déi e puer Wochen drop den Éischte Weltkrich ausgeléist huet.
Amage
Amage ass eng franséisch Gemeng am Departement Haute-Saône am Dall vum Breuchin. D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Joel Fabiani
Den Joel Fabiani, gebuer den 28. September 1936 zu Watsonville a Kalifornien, ass en US-amerikanesche Schauspiller.
Hie war an iwwer 60 Kinos- an TV-Filmer ze gesinn.
Authon (Alpes-de-Haute-Provence)
Authon ass eng franséisch Gemeng am Departement Alpes-de-Haute-Provence.
Bundeskanzler (Däitschland)
De Bundeskanzler gëtt op Virschlag vum Bundespresident vum Bundestag gewielt, duerno vum Bundespresident ernannt a vum President vum Bundestag vereedegt. De Bundeskanzler proposéiert dem Bundespresident déi eenzel Bundesministeren; ouni dëse Virschlag kann de Bundespresident keen zum Minister ernennen. De Bundeskanzler ernennt ee vun de Bundesministeren zu sengem Stellvertrieder, deen och nach Vizekanzler genannt gëtt, ouni datt et dësen Titel awer offiziell gëtt.
De Bundeskanzler huet säi Sëtz am Bundeskanzleramt. Dat aktuellt Gebai zu Berlin ass zanter 2001 a Betrib.
Aktuell ass den Olaf Scholz (SPD) däitsche Bundeskanzler. Hie gouf den 8. Dezember 2021 zum néngte Bundeskanzler vun Däitschland gewielt an duerno vum Bundespresident ernannt. Hie steet un der Spëtzt vun enger Koalitioun aus der SPD, dem Bündnis 90/Die Grünen an der FDP.
George Robotham
De George Robotham, gebuer den 10. Januar 1921 zu Sacramento a Kalifornien a gestuerwen den 1. Februar 2007 zu Bonn an Däitschland, war en US-amerikanesche Schauspiller, Cascadeur, Filmregisseur a fréieren American-Football-Spiller.
De Robotham huet als Schauspiller an iwwer 60 Kinos- an TV-Filmer matgespillt an als Cascadeur huet hien an iwwer 90 Filmer matgewierkt.
Hie war vun 1988 bis zu sengem Doud am Joer 2007 mat der Schauspillerin Karin Dor bestuet.
Vuelta a España 1935
Déi éischt Editioun vun der Vuelta a España gouf 1935 vum 29. Abrëll bis de 15. Mee gefuer.
Jean Worré
De Jean Worré, gebuer den 3. September 1816 an der Stad Lëtzebuerg a gestuerwen 1901, war en Ingenieur.
1845 krut hien eng Nominatioun als Kondukter bei der Bauverwaltung a gouf dunn 1874 Chef-Ingenieur.
De Worré huet haaptsächlech Brécke mat engem grousse Bou gebaut an huet verschidden Alternativen ënnersicht fir eng Bréck iwwer de Péitrussdall ze bauen. Hien huet och d'Pläng gemaach fir de Plateau Bourbon an d'Ëmfeld vun der Gare z'amenagéieren, huet d'Säitestroosse vun der Aler Avenue gezeechent an och d'Antwerpenerstrooss (deemools rue du Fieldgen) geplangt bis op d'Kräizung mat der rue de la Semois.
Dem Worré seng Pläng hunn den Édouard André dozou bruecht de Péitrussdall als ëffentleche Park unzeleeën.
De Jean Worré ass um Nikloskierfecht an der Stad Lëtzebuerg begruewen.
NGC 884
De χ Persei (Chi Persei, och NGC 884 genannt) ass e 6,1 mag hellen oppene Stärekoup mat enger Wénkelausdehnung vun 30' am Stärebild Perseus.
De Chi Persei läit direkt nieft dem h Persei an ass mat bloussem A als schwaachen Niwwelfleck ze gesinn.
De Chi Persei gouf am Joer 130 v. Chr. vum griicheschen Astronom Hipparchos vun Nicäa entdeckt.
Dräi Brécken (Atertlinn)
Déi sougenannt Dräi Brécken si fir richteg eng Bréck mat dräi Béi (dohier hiren Numm) bei Äischen.
D'Bréck gouf 1878 fir d'Atertlinn vu Péiteng op Ettelbréck, gebaut.
Déi dräi Béi hunn eng Spanwäit vu jee 7 m. Dee mëttelse Bou geet iwwer d'Äisch, deen nërdlechen iwwer den CR105 vun Äischen op Habscht.
Nodeem op der Eisebunnslinn den 23. September 1967 de Persouneverkéier an de 15. Mee 1969 de Marchandisëverkéier agestallt gouf, ass hiren Tracé an eng Vëlospiste ëmfunktionéiert ginn, iwwer déi haut d'PC 12 féiert.
D'Bréck gouf 2009 bis 2011 restauréiert.
Si steet zanter dem 30. Abrëll 2003 op der Lëscht vum Zousazinventaire vun de klasséierte Monumenter.
Hamilius (Tramshalt)
Lag vun der Statioun
D'Statioun läit um Boulevard Royal am Quartier Uewerstad vun der Stad Lëtzebuerg, tëscht de Statioune Stäreplaz / Étoile am Norden a Place de Metz am Süden. D'Statioun läit direkt bei der Place Émile Hamilius an ass - grad ewéi d'Plaz - nom fréiere Stater Buergermeeschter Émile Hamilius genannt.
Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel.
Bei der Statioun huet een Uschloss op AVL-Buslinnen (Halten: Hamilius a Monterey); déi noosten Halte fir RGTR-Buslinnen leie beim Park an der Montereysavenue (Halt: Monterey).
René Parries
De René Parries, gebuer den 12. Februar 1924 an der Stad Lëtzebuerg a gestuerwen den 8. August 1967 um Coq-sur-Mer an der Belsch, war e lëtzebuergeschen Architekt.
Nodeems de René Parries de Schoulofschloss zu Lëtzebuerg gemaach hat, ass hien op Bréissel gaangen, wou hie sech op der Académie royale des beaux arts ageschriwwen huet an do 1950 säin Diplom als Architekt krut.
Duerch eng Krankheet ass de Parries fréi gestuerwen a konnt net laang a sengem Beruff schaffen.
Wasserbourg
Wasserbourg ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Hubble Ultra Deep Field
Den Hubble Ultra Deep Field (HUDF) ass e Bild vun enger klenger Himmelsregioun, opgeholl vum Hubble-Weltraumteleskop iwwer en Zäitraum vum 3. September 2003 bis 16. Januar 2004. Et war bis zu der Publikatioun vum Hubble Extreme Deep Field am September 2012 da déifste Bild vum Universum, dat jee am Beräich vum visuelle Liicht opgeholl gouf. Dobäi gouf eng Himmelsregioun ausgewielt, déi kaum stéierend hell Stären am Virfeld huet. Et gouf sech fir en Zilgebitt am Stärebild Fornax südwestlech vum Orion entscheet. D'Positioun vum Zilgebitt ass: Rektaszensioun 3h 32 m 39,0s an Deklinatioun −27° 47' 29,1″. Den Duerchmiesser vum gewielten Himmelsausschnëtt entsprécht aus Siicht vun der Äerd ongeféier engem Zéngtel vum Moundduerchmiesser. Dat entsprécht enger 1 mm mal 1 mm grousser Fläch op enger Distanz vun engem Meter a stellt ongeféier en Dräizéng-milliounstel vum ganze visuellen Himmel duer. Den HUDF enthält ronn 10.000 Galaxien a grouss kosmesch Objete. Et besteet aus zwou separate Biller duerch den Hubbles „Advanced Camera for Surveys“ (ACS) an dem „Near Infrared Camera and Multi-Object Spectrometer“ (NICMOS). D'Bild entstoung aus 800 Eenzelbeliichtunge, déi wärend 400 Äerdëmkreesunge vum Hubble duerchgefouert goufen. Déi ganz Beliichtungszäit hat 11,3 Deeg fir ACS a 4,5 Deeg fir NICMOS gedauert. Fir de ganzen Himmel an dëser Opléisung z'observéieren, géif den Hubble Weltraumteleskop eng Millioun Joer brauchen.
Den Hubble Ultra Deep Field steet an der Traditioun vum Hubble Deep Field an dem Hubble Deep Field South, déi mat der aler Kamera WFPC2 opgeholl goufen, manner déif sinn an e méi klengt Feld ofdecken. Nom Abau vun der WFC3/IR-Kamera gouf de selwechten Himmelsberäich Enn August 2009 am noen Infrarout bei de Wellelängte 1,05, 1,25 an 1,6 Mikrometer als HUDF09 iwwer véier Deeg mat enger Beliichtungszäit vun 48 Stonnen opgeholl
Wëssenschaftlech Bedeitung
Den HUDF weist déi liichtschwaachst Galaxien, an domat och déi Objeten déi am wäitste leien (et gëtt vun der „Déift“ vun der Foto geschwat). Wéinst der endlecher Liichtvitsse dauert d'Liichtlafzäit vun de wäitste Galaxië bis op d'Äerd iwwer 13 Milliarde Joer. Nom kosmologesche Standardmodell kuckt een an d'Fréizäit vum Universum 800 Millioune Joer nom Urknall zeréck. D'Foto weist deemno e puer vun den éischte Galaxien, déi nom sougenannten donklen Zäitalter entstane sinn. Ënnersich iwwer d'Genesis an d'Entwécklung vu Galaxië waren d'Haaptmotivatioun fir de Projet.
Tatsächlech weist den HUDF drop hin, datt z. B. den Deel vun irreguläre Galaxien mat der Routverrécklung, also der Distanz, zouhëlt, déi duerchschnëttlech Galaxiëgréisst dogéint ofhëlt. D'Stäregenesisquot war bei héijer Routverrécklung däitlech méi héich wéi haut.
Bei der Interpretatioun vun den Observatioune ass ze beuechten, datt Liicht, wat mer vu wäit ewechleiende Galaxien am visuelle Beräich observéieren, wéinst der kosmologescher Routverrécklung tatsächlech am Ultravioletten fortgeschéckt gouf. Visuell Observatioune vun der Morphologie vu wäite Galaxien mussen dofir mat den entspriechenden Observatioune vu lokale Galaxien am Ultraviolette verglach ginn. Alternativ kann een distanzéiert Galaxien am infraroude Liicht observéieren, dat als visuellt Liicht vun de Galaxië fortgeschéckt gouf. Heibäi spillen d'Spitzer-Weltraumteleskop (gestart de 25. August 2003) an d'Herschel-Weltraumteleskop (gestart de 14. Mee 2009) souwéi de Nofollger vum HST, de James Webb Space Telescope (gestart 2021), eng Roll. Dat lescht ass fir Observatioune am noen Infrarout ausgeluecht.
Beulotte-Saint-Laurent
Se läit op enger Héicht vu 618 Meter um Plateau vun den dausend Weieren. Duerch Gemeng lafen de Breuchin an de Beuletin.
Bevons
Bevons ass eng Gemeng am Departement Alpes-de-Haute-Provence a Frankräich.
Walter Reisch
De Walter Reisch, gebuer den 23. Mee 1903 zu Wien a gestuerwen den 28. Mäerz 1983 zu Los Angeles, war en éisträichesch-US-amerikanesche Filmregisseur an Dréibuchauteur.
Lüster
E Lüster ass eng Armatur déi fräi um Plaffong hänkt, déi meeschtens dekoréiert ass an e puer Äerm oder wéinstens ee Reef huet, op deem eenzel Luuchten oder Käerze stinn, an déi souwuel fir d'Beliichtung wéi och fir Dekoratioun gebraucht gëtt.
Walter Reisch
De Walter Reisch huet vun 1921 bis 1960 fir iwwer 100 Filmer d'Dréibuch geschriwwen. Als Regisseur huet hie 6 Filmer gedréint.
Bill Pullman
De William James "Bill" Pullman, gebuer de 17. Dezember 1953 zu Hornell am Bundesstaat New York, ass en US-amerikanesche Film- an Theaterschauspiller.
Hien huet seng Carrière a Filmer 1986 ugefaangen, virun dëser Zäit huet de Pullman op Bünen zu New York, zu Washington D.C. an a Kalifornie gespillt. Hie gouf mat der Roll als President Thomas J. Whitmore am Film Independence Day (1996), , , an och mat der Haaptroll als Lefty Brown a The Ballad of Lefty Brown (2017) , , mat de Rollen a Filmer The Accidental Tourist (1988), Lost Highway (1997) , asw. bekannt.
Hien huet d'Auszeechnungen op verschiddene Festivallen, ënner anerem de Woodstock Film Festival Award (2017) gewonnen.
John Miles
Den John Miles, mam richtegen Numm John Errington, gebuer den 23. Abrëll 1949 zu Jarrow, a gestuerwen de 5. Dezember 2021 zu Newcastle upon Tyne, war e brittesche Museker (Gittar, Keyboard, Gesang) a Komponist.
Hie gouf virun allem duerch den Hit Music (1976) bekannt. An den 1970er an 1980er Jore war hien zousätzlech ee vun de Sänger vun The Alan Parsons Project.
Konsbruck
Konsbruck ass de Familljennumm vun ë. a. follgende Persounen:
Dräi Brécken
Dräi Brécken ass den Numm vun zwou Bréckekonstruktiounen zu Lëtzebuerg iwwer d'Äisch.
U sech sinn et keng eenzel Brécken, mä all Kéier eng Bréck déi aus dräi Béi besteet.
Bekannt ass och noch de Bréckekomplex Trois Ponts beim Tunnel de la Gulpe um Y vun der Montzenstreck an der fréierer Linn 38 zu Hindel bei Montzen. Grad wéi bei den Trois Mousquetaires stëmmt den Numm net richteg well et sinn der véier an zwar dräi Brécken iwwer d'Strooss fir op Sippenaeken an eng fir de Gleisuschloss an Direktioun Hombourg.
Nach e puer:
Châteauneuf-Miravail
Châteauneuf-Miravail ass eng Gemeng am Departement Alpes-de-Haute-Provence a Frankräich.
Jean-Pierre Thill (Architekt)
De Jemp Thill huet 1939 säin Diplom als Architekt op der École supérieure des arts Saint-Luc zu Léck kritt.
Everwaiting Serenade
Everwaiting Serenade ass eng lëtzebuergesch Melodic Hardcore a Metalband vun Esch-Uelzecht.
Bandgeschicht
D'Grupp gouf 2005 gegrënnt. De Sänger Julien Primout war scho bei Gruppe wéi Hot Buddha an Disciples of Zypher aktiv. D'Joer drop huet Everwaiting Serenade mam Produzent Charel Stoltz hiren Debütrelease The Caress verëffentlecht.
2008 huet d'Grupp déi lëtzebuergesch Editioun vum Metal-Battle-Kontest gewonnen, deen et hir erlaabt huet um bekannten däitsche Wacken Open Air Festival ze spillen.
Den 13. Mäerz 2009 ass hiren Album Lungwork um Wolzer Museklabel Granny Records erauskomm. Op der Releaseparty an der Escher Kulturfabrik gouf d'Grupp vun ExInferis, vu Fast Friday a vu Miles to Perdition ënnerstëtzt. Den 28. Mee 2011 ass d'EP All Rise verëffentlecht ginn. Am selwechte Joer gouf och e Museksvideo fir d'Lidd Overflow gedréint.
De Sänger Julien Primout ass och als Rapper am Hip-Hop-Projet Freshdax aktiv.
De 25. Januar 2019 hunn Everwaiting Serenade a Falling Promises sech zesummegedoe fir dSupergroup Fallen Serenade' ze grënnen.
CR335
Den CR335 ass e Chemin repris am Kanton Klierf a geet vun der Kräizung mam CR334 bei Klierf an nërdlecher Richtung bis op d'belsch Grenz bei Leetem.
Den CR335 ass ronn 16,5 km laang.
Korolev (Moundkrater)
De Moundkrater Korolev läit ongeféier an der Mëtt vun der Äerdmoundrécksäit. En huet en Duerchmiesser vun ongeféier 420 km a gouf nom russesche Rakéite-Chefconstructeur Sergei Koroljow (1907–1966) genannt.
De grousse Krater huet d'Form vun engem risegen Duebelrank, woubäi de bannenzege Rank bal 200 km Duerchmiesser huet, a weist kreesfërmeg eng negativ Schwéieanomalie op (negative Mascon), déi sech ronderëm an d'staarkt positiv ännert. Am Zentrum vun der Formatioun sinn en ettlech kleng Krateren, dorënner zwéi mat iwwer 50 km Duerchmiesser.
Genee déi selwecht Form vum Duebelrank fënnt een och bei de Risekrateren Apollo an Hertzsprung déi südlech resp. ëstlech leien. Déi dräi Groussstrukture vun der Moundrécksäit gläiche sech am Opbau (méi schwaach och dem Mare Orientale), wat op eng selwecht Genesis hiweist.
Ahornen
Ahornen (Acer) sinn eng Gattung Beem aus der Famill vun de Sapindaceae, Ënnerfamill Hippocastanoideae.
Jee no Auteur gëtt et 110 bis 200 Ahorn-Aarten.
Verbreedung
D'Gattung Acer kënnt am nërdlechen Afrika vir, an Eurasien, Zentral- an Nordamerika. D'„Acer“-Aarte wuessen an temperéierten, subtropeschen an tropesche Klimazonen, an den Tropen awer nëmmen an de Bierger.
Zanter den Äiszäiten sinn an Europa just nach e puer Ahorn-Aarten doheem. A Westeuropa komme nieft dem Spëtz-Ahorn (Acer platanoides), dem Aaschtert (oder Biergahorn; Acer pseudoplatanus) an dem Maasselter (Acer campestre) och de Franséischen Ahorn (Acer monspessulanum), den Acer opalus an den Acer tataricum wëll vir.
Systematik
D'Gattung Ahorn gëtt an eng Rëtsch Sektiounen (sect.) ënner-agedeelt, a, wou et muss sinn, a Serien (ser.):
Symbolik
D'Ahornblat ass ee Symbol vu Kanada an ass zanter 1965 um kanadesche Fändel drop.
Neumann-Linnen
Neumann-Linne si Parallelofleef vu ganz renge Linnen op Eisemeteoritten déi sech deelwäis kräizen. Et gesäit ee se, wann een eng bestëmmt Aart vun Eisemeteoritten, nämlech Hexaedritten, déi nëmmen aus Kamacit bestinn, uschläift, poléiert a mat methanolhalteger Salpéitersaier reezt. Déi Linne sollen net mat de Widmanstätten-Struktur verwiesselt ginn, déi méi graff ass an déi et an den Hexaedritten net gëtt.
Et geet een dovun aus, datt d'Ursaach fir déi Struktur e Schockprozess ass, z. B. bei Meteorittenaschléi op Asteroiden.
Paul Kemp (Basketballspiller)
De Paul Kemp ass e lëtzebuergesche Basketballspiller.
1955 war de Paul Kemp am Kader vun der lëtzebuergescher Härebasketballnationalekipp, an huet néngmol fir d'Nationalekipp gespillt.
Neumann-Linnen
Neumann-Linnen trieden och z. B. an der Gitterstruktur vun duerch Detonatioun ëmgeformte Metaller op. Hei dénge si ë. a. dem Nowäis enger sprengtechnescher Awierkung op Baudeeler. Si entstinn duerch Kompressioun vum mikrostrukturelle Metallgitter.
Wann ee sech eng Rei Kugele vun der selwechter Gréisst amplaz vu Metallatomer virstellt, da leie Nopeschkugele sou niewenteneen, datt all Kugel nëmmen eng Kugel vun der Nopeschrei beréiert. Duerch d'Awierkung vu grousser Kraaft gëtt d'Kugelrei elo sou verréckelt, datt all Kugel zwou Kugelen vun der Nopeschrei beréiert. Si gouf an d'Tëscheraim gedréckt.
D'Neumann-Linne sinn nom Johann G. Neumann benannt, dee si 1848 am Hexaedrit Braunau entdeckt hat, deen 1847 op d'Äerd gefall war. ,
Fiorentino
Fiorentino (op Romagnolesch: Fiurentêin) ass eng Gemeng (Castello) vu San Marino.
Se huet 2.537 Awunner (Stand 2013) an eng Fläch vu zirka 7 km². Fiorentino läit um Uwänner vum Rio San Marino.
Fiorentino gouf am Joer 885 fir d'alleréischt ernimmt.
Andeelung
Zu der Gemeng Fiorentino gehéieren nach follgend Uertschaften (Curaziaen):
NGC 2452
Den NGC 2452 ass e Planetareschen Niwwel am Stärebild Puppis. Den Niwwel gouf am Joer 1847 vum Astronom John Herschel mat engem 48 cm-Teleskop entdeckt.
Hanna Hertelendy
D'Hanna Hertelendy, gebuer als Ilona Zimka de 5. Oktober 1919 zu Budapest a gestuerwen de 15. Mee 2008 zu West Hollywood a Kalifornien, war eng ungaresch-US-amerikanesch Schauspillerin.
Si huet an iwwer 120 Kinos- an TV-Filmer matgespillt an ass a ville vun hire Kinosfilmer ënner dem Numm Hanna Landy opgetrueden.
Pasta
Pasta sinn Deegwueren aus der italieenescher Kichen.
Nuddel Pasta
Déi meescht Pastavariante gëtt et natierlech bei den Nuddelen (kuckt do).
Comme un avion (Film 2015)
Comme un avion ass e franséische Film vum Bruno Podalydès aus dem Joer 2015.
Ëm wat geet et am Film?
De Michel huet sech e Kayak gebaut an hie probéiert d'Boot a sengem Congé op engem klenge Floss.
Classic Loire-Atlantique 2018
Déi '''19. Editioun vun der Classic Loire-Atlantique''' gouf de 24. Mäerz 2018 gefuer. Se stoung um Kalenner vun der UCI Europe Tour 2018 an der Kategorie 1.1. Et war och déi drëtt Kompetitioun fir Coupe de France 2018.
Nei-Aquitaine
Mat iwwer 84.000 Quadratkilometer ass si méi grouss wéi d'Guyane a wéi Éisträich an ass déi gréisst Regioun vu Frankräich.
Akis (Moundkrater)
Den Akis ass e klengen Aschlagkrater op der viischter Moundsäit nordwestlech vum Krater Natasha.
Paul Bocuse
De Paul Bocuse, gebuer den 11. Februar 1926 zu Collonges-au-Mont-d'Or an och do gestuerwen den 20. Januar 2018, war e franséische Kach, Gastronom an Auteur vu Kachbicher.
Akis (Moundkrater)
Den Numm geet op eng ufanks inoffiziell Bezeechnung vum Blad 39C2/S1 vun der Topophotomap-NASA-Kaartenserie zeréck, déi vun der I.A.U. 1976 iwwerholl gouf.
Paul Bocuse
De Paul Bocuse gëtt zu de beschte Käch vum 20. Joerhonnert gezielt. Säi Restaurant L'Auberge du Pont de Collonges (och einfach Paul Bocuse genannt) huet zënter 1965 ouni Ënnerbriechung 3 Stären am Guide Michelin. 1989 gouf e vu Gault-Millau zum "Kach vum Joerhonnert" ernannt. De Paul Bocuse huet vill Schüler, déi selwer bekannt Käch goufen.
A sengem Buch Cuisine de France mécht hie sech staark fir d' cuisine du terroir, déi frësch an onverfälscht de Goût an d'Traditioune vun der Regioun, wou se hier ass, souwéi och d'Joreszäiten, erëmspijele soll. La cuisine du marché en hommage à Alfred Guérot (Flammarion, 1976) gëllt als de Grondstee vun der Nouvelle cuisine française.
De Bocuse huet 1987 de wichtegsten internationale Councours fir professionell Käch an d'Liewe geruff, de Bocuse d'Or, deen all zwee Joer zu Lyon organiséiert gëtt.
1975 gouf e vum Staatspresident Valéry Giscard d'Estaing zum Ritter vun der Légion d'honneur ernannt.
Nieft sengem Talent weess de Bocuse sech och gutt selwer an Zeen ze setzen an ze vermaarten, notamment duerch Liewensmëttel, déi ënner dem Label Bocuse verkaaft ginn. Hie kacht haut kaum nach selwer.
2008 huet hien zu Écully bei Lyon den Institut d'Hôltellerie et d'Art cullinaire Paul Bocuse gegrënnt, zu deem och e Fuerschungsinstitut gehéiert.
Kuerz viru sengem 80. Gebuertsdag huet hien ënnert dem Titel Le feu sacré seng Memoirë publiziéiert, mat enger Préface vum Giscard. Doranner verzielt en, datt hien zënter Joerzéngte mat 3 Fraen, an 3 Stéit, zesummelieft, dorënner d'Raymonde, mat där en zënter 1946 bestuet ass.
Schëld D, 4a
D'Schëld D,4a ass e Verkéiersgebuetsschëld aus dem Lëtzebuerger Code de la Route. Et weist d'Enn vun engem obligatoresche Vëloswee oder enger obligatorescher Vëlosspuer un.
Originaltext aus dem Code de la Route
4. Piste cyclable obligatoire ou voie cyclable obligatoire - Le signal D,4a indique la fin d'une piste cyclable ou d'une voie cyclable obligatoires .
Wettolsheim
Wettolsheim ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Joseph Kratzenstein
De Joseph Kratzenstein, och Joseff J Kratzenstein, gebuer den 2. Abrëll 1904 zu Marienhagen, gestuerwen de 15. November 1990, war e Rabbiner.
Bourgogne-Franche-Comté
D'Bourgogne-Franche-Comté ass eng franséisch Regioun. Si ass 2014 bei enger Territorialreform duerch d'Fusioun vun de Regioune Bourgogne a Franche-Comté entstanen. Si gouf no de Regionalwalen am Dezember 2015 aktiv.
D'Haaptstad vun der Regioun ass Dijon.
Schëld D, 4
DSchëld D,4 ass e Verkéiersgebuetsschëld aus dem Lëtzebuerger Code de la Route. Et weist de Vëlosfuerer un datt de Vëloswee oder d'Vëlosspuer wou d'Schëld steet fir si reservéiert ass an et weist den anere Benotzer un, datt si en net benotzen däerfen. D'Vëlosfuerer mussen d'Vëlosspuer benotzen; si mussen de Vëloswee benotze wann dee laanscht eng Strooss, e Wee fir Foussgänger oder fir Reider féiert a wann deen an déi selwecht Richtung geet.
Originaltext aus dem Code de la Route
4. Piste cyclable obligatoire ou voie cyclable obligatoire - ''Le signal D,4 indique aux conducteurs de cycles que la piste cyclable ou la voie cyclable à l'entrée de laquelle il est placé leur est réservée, et aux conducteurs d'autres véhicules qu'ils n'ont pas le droit d'emprunter cette voie publique ou cette partie de voie publique. Les conducteurs de cycles doivent emprunter la voie cyclable; ils doivent emprunter la piste cyclable quand celle-ci longe une chaussée, un chemin pour piétons ou un chemin pour cavaliers et va dans la même direction .''
Lacam-d'Ourcet
Lacam-d'Ourcet ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2016 huet Lacam-d'Ourcet mat Comiac, Calviac, Sousceyrac a Lamativie fusionéiert fir déi nei Gemeng Sousceyrac-en-Quercy ze bilden, an ass zanterhier eng delegéiert Gemeng vun där Gemeng.
Camille Blanc
De Camille Blanc, gebuer den 3. Abrëll 1910 an der Stad Lëtzebuerg an och do gestuerwen den 21. Mee 1949, war e lëtzebuergeschen Architekt.
No senge Secondairesstudien an der Stad Lëtzebuerg ass de Camille Blanc op Bréissel gaange wou hie sech op der Académie royale des beaux arts ageschriwwen huet an do 1934 säin Diplom als Architekt krut.
Judith Magre
D'Judith Magre, gebuer als Simone Dupuis den 20. November 1926 zu Montier-en-Der, ass eng franséisch Schauspillerin.
Si huet a bedeitende Filmer wéi Les grandes manœuvres (1955) vum René Clair, Pot Bouille (1957) vum Julien Duvivier, Les amants (1958) vum Louis Malle, Le voyou (1970) vum Claude Lelouch an a Le dialogue des Carmélites (1960) vum Philippe Agostini a R.L. Bruckberger matgespillt.
Messier 88
De Messier 88 (och als NGC 4501 bezeechent) ass eng +9,6 mag hell Spiralgalaxis mat enger Flächegréisst vu 6,9' × 3,7' am Stärebild Coma Berenices. An der Hubble-Sequenz gëtt des Galaxis dem Typ Sbc zougeschriwwen. Si gouf den 18. Mäerz 1781 vum Charles Messier zesumme mat siwen anere Galaxië vum Virgo-Galaxiëkoup entdeckt. De galaktesche Plang vum M88 steet ëm ronn 30 Grad schréi zur Siichtlinn, wouduerch en e gewësse Gläich mat dem Andromedaniwwel huet, deen och vum Typ Sb ass.
Den 28. Mee 1999 ass d'Supernova 1999cl vum Typ Ia am M88 opgedaucht. Bei hirer Entdeckung den Dag duerno hat d'Supernova eng Visuell Magnitude vu 16,4 mag an erreecht hire Maximum den 12. Juni mat enger Hellegkeet vun 13,4 mag. Well Typ I Supernovaen zu de beschte Standardkäerze vun der Kosmologie gehéieren, war dee Phenomeen vu groussem Interessi fir d'Distanzbestëmmung vum Virgokoup.
Roy Reding
De Roy Reding, gebuer de 17. Juli 1965 an der Stad Lëtzebuerg, ass e lëtzebuergeschen Affekot a Politiker.
1999 gouf hien am Ballottage an de Gemengerot vu Fëschbech bei Miersch gewielt.
Hie war Member vun der LSAP déi hien no 2005 verlooss huet fir der ADR bäizetrieden. Do gouf hie Generalsekretär an duerno ee vun hire Vizepresidenten.
Bei de Wale vum 20. Oktober 2013 gouf hie fir déi Partei an d'Chamber gewielt, a bei deene vum 14. Oktober 2018 erëmgewielt. Enn Juni 2023 huet seng Partei decidéiert, hien net méi fir d'Chamberwale vum 8. Oktober opzesetzen, wouropshin de Reding aus der ADR ausgetrueden ass. Zanter dem 30. Juni 2023 bis zu de Chamberwalen den 8. Oktober 2023 war hie Member vun enger eegener politescher Sensibilitéit mam Numm Liberté Fräiheet. Fir d'Chamberwalen huet hien och mat der Beweegung Liberté - Fräiheet! kandidéiert.
Bei de Gemengerotswalen 2017 gouf hien an de Gemengerot vun der Stad Lëtzebuerg gewielt, wou hien am November 2022 demissionéiert huet.
Hien hat laang op RTL Radio Lëtzebuerg eng Rubrik, wou hien den Droit einfach erkläert huet.
Literatur
Bernard Thomas: " 'Mir sinn einfach Namasté'." d'Lëtzebuerger Land Nr. 48, 02.12.2022, S.6 (Portrait).
Bundeskanzler (Éisträich)
De Bundeskanzler ass de Regierungschef vun der Republik Éisträich. De Bundeskanzler, de Vizekanzler an d'Bundesministere bilden zesummen déi éisträichesch Bundesregierung.
De Bundeskanzler huet de Virsëtz a leet d'Geschäfter vun der Bundesregierung an hie koordinéiert a vertrëtt als Regierungschef d'Aarbecht vun der Regierung géintiwwer dem Parlament an der Ëffentlechkeet.
De Bundeskanzler gëtt fir eng onbefrist Amtszäit vum Bundespresident ernannt, deen de jure d'fräi Wiel huet fir eng Persoun als Kanzler z'ernennen, de facto awer op d'Majoritéit am Nationalrot Rücksicht hëlt.
De Sëtz vum Bundeskanzler ass am Bundeskanzleramt um Ballhausplatz zu Wien, vis-à-vis vun der Hofburg an där ë. a. och Presidentschaftskanzlei ass.
Corravillers
Corravillers ass eng franséisch Gemeng am Departement Haute-Saône am Dall vum Breuchin. D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Op der Gemengegrenz mat Rupt-sur-Moselle läit de Col du Mont de Fourche (620 m), iwwer deen d'Route des Forts féiert.
Bis den 13. Februar 1974 huet d'Gemeng Le Plain de Corravillers geheescht.
Rewenig
Rewenig ass e Familljennumm, dee vun der Uertschaft Rivenich an der Äifel ofgeleet ass.
Et ass de Familljennumm vun ë. a. follgende Persounen:
Eesebuerer Schlass
D'Eesebuerer Schlass ass e Gebai aus dem 18. Joerhonnert zu Eesebuer, an der Gemeng Jonglënster.
Geschicht
D'Gebai ass schonn op der Ferraris-Kaart vun ëm 1770 agezeechent. Et war ufanks e Bauerenhaff, a vun 1902 bis 1992 e Klouschter, respektiv e Landhaus vum Pensionat Notre-dame. Nodeems de Staat et iwwerholl hat, gouf et 2009 zesumme mat de Gäert an dem Weier op d'Lëscht vun de klasséierte Monumenter opgeholl an als Nationalmonument klasséiert. 10 Joer laang ass näischt mam Gebai geschitt, dat lues a lues delabréiert ass.
2019 huet de Proprietär, de Fonds du Logement, e Projet fir d'Schlass entwéckelt, deen, am renovéierten ale Gebai an an enger neier Annex amplaz vun de Wirtschaftsgebaier, 14 Wunnenge virgesäit, mat hannendrun engem groussen ëffentleche Park, dee vun der Gemeng iwwerholl gëtt. Am Kader vun dësem Projet goufe Beem am Park ëmgehaen, déi méi wéi 100 Joer al waren
Membere vun der Denkmalschutzvereenegung Luxembourg under destruction hu sech géint d'Pläng gewiert mam Argument, datt dat neit Gebai géif genee sou ausgesinn, wéi wann et an engem Neibauquartier stoe géif. Doriwwer eraus gouf hannert dem Schlass eng historesch Gëpelanlag entdeckt. Deen historesche Gëpel, dee vu Päerd ugedriwwe gouf, géif sech an d'Fréijoer 1853 datéiere loossen a wier deemno méi al wéi d'Wirtschaftsgebai.
Gemeng Fiels
D'Gemeng Fiels ass eng vun den lëtzebuergesche Gemengen a läit am Kanton Miersch. De Chef-lieu vun der Gemeng ass d'Uertschaft Fiels, vun där se och hiren Numm huet.
Geschicht
D'Fielsser Géigend war, wéi et schéngt, schonn zur Réimerzäit bewunnt, bei der Restauratioun vun der Buerg gouf eng réimesch Mënz fonnt.
Vum 11. bis 18. Joerhonnert gouf d'Liewe vun de Buerghären op der Fielsser Buerg bestëmmt.
De 24. Juni 1865 war e grousst Feier an der Uertschaft Fiels. Déi fréier Parkierch (Nikloskierch) a 75 Haiser goufen duerch de Brand zerstéiert. Am ganze Land gouf fir d'Affer gesammelt.
Fusiounspläng
Eng méiglech Fusioun tëscht de Gemengen Noumer, Fiels a Fëschbech gouf den 9. November 2014 an engem Gemenge-Referendum refuséiert: Zwar waren an der Fiels 66,53 % vun de Wieler fir sou eng Fusioun, mä zu Noumer ware 70,05 % dergéint, an zu Fëschbech souguer 76,02 %.
Kirow
Kirow (cyrl: Киров) ass d'Haaptstad vun der Oblast Kirow a Russland. Si läit eng 250 km nordëstlech vu Joschkar-Ola an 315 km nërdlech vu Kasan, um Floss Wjatka, engem Niewefloss vun der Kama. Si huet bal eng hallef Millioun Awunner (Stand 2016) an ass eng wichteg Industriestad mat enger 16.000 Entreprisen.
Landeswäit bekannt sinn d'Dymkower Tounfiguren, déi do zënter dem 16. Joerhonnert fabrizéiert ginn.
Geschicht
Den Uert gouf am Kader vun de Feldzich vun den Nijni Nowgoroder Siidler géint d'Stied vun der Gëllener Hord als Bausseposte mat Kreml gegrënnt, de Stadhistoriker no wuel géint Enn vum 12. Joerhonnert. Ernimmt gouf en als éischt 1374 als Chlynow (Хлынов).
En ass bis 1489 am Besëtz vum Fierschtentum Nijni Nowgorod bliwwen, ier en un d'Groussfierschtentum Moskau gefall ass, fir dat en och weider nach e wichtege Grenzposte blouf, bis datt Mëtt vum 16. Joerhonnert och déi lescht Rechter vun der Gëllener Hord eruewert waren (dorënner d'Khanat Kasan).
1781 gouf d'Stad vun der Kathrin der Grousser offiziell a Wjatka (Вятка) ëmbenannt. De 7. Dezember 1934 krut se dunn hiren haitegen Numm, nom Politiker Sergei Kirow, dem "Libling vun der Partei", dee knapps eng Woch virdrun ermuert gouf, an zu Urjum am selwechte Gouvernement Wjatka gebuer gouf.
Cholet-Pays de la Loire 2018
D'Course gouf vum Fransous Thomas Boudat gewonnen.
Auvergne-Rhône-Alpes
D'Auvergne-Rhône-Alpes ass eng franséisch Regioun. Si ass 2014 mat enger Territorialreform duerch d'Fusioun vun de Regiounen Auvergne a Rhône-Alpes entstanen. Si ass no de Regionalwalen am Dezember 2015 aktiv ginn.
Konrad Lorenz
De Konrad Zacharias Lorenz, gebuer de 7. November 1903 zu Wien, an och do de 27. Februar 1989 gestuerwen, war en éisträicheschen Zoolog, Medezin-Nobelpräisdréier an ee vun den Haaptvertrieder vun der klassescher komparativer Ethologie (Erfuerschung vum Behuelen). Hie selwer huet déi Fuerschung bis 1949 Déierepsychologie genannt.
1973 krut hien den Nobelpräis zesumme mam Karl von Frisch a mam Nikolaas Tinbergen "fir hir Entdeckungen iwwer d'Organisatioun an d'Ausléisung vun individuellen a soziale Mustere vum Behuelen".
Bicher
Säin Haaptwierk Die Rückseite des Spiegels (1973) behandelt ë. a. d'Zesummespill vu geneeteschen an zivilisatoreschen Aflëss op d'Perceptioun vun der Erkenntnes vum Mënsch, deemno tëscht dem Verhalen, dat op geneetesch bedéngt Instinkter zeréckgeet, an op dat wat geléiert, deemno kulturell ass.
Entrepierres
Entrepierres ass eng franséisch Gemeng am Departement Alpes-de-Haute-Provence.
Hexaedrit
Hexaedritten sinn eng Klass vun Néckeleisenmeteoritten, déi beim Uschlëff an Unäetzen eng reng parallel Linn opweisen. Dës Linne ginn Neumann-Linnen genannt. Hexaedritte bestinn bal nëmmen aus der néckelaarmer Eiselegierung Kamazit mat 5-6 % Néckel Si weisen am Ënnerscheed zu den Oktaedritte keng Widmanstätten-Struktur.
Déi strukturell Ënnerdeelung vun Néckeleisemeteoritten an Hexaedritte, Oktaedritte an Ataxitte orientéiert sech un hirer Textur beim Uschlëff an Unäetzen an dem dominéierendem Mineral.
Etymologie
Den Nummbezitt sech op Hexaeder gläich Würfel, well sech dës Meteoritte laanscht de Fläche vun engem Würfel splécke loossen.
Laurent Graglia
De Laurent Graglia, gebuer den 29. Juni 1910 zu Turin a gestuerwen de 17. August 1989 zu Lëtzebuerg, war en italieenesch-lëtzebuergesche Vëlossportler.
Lomonossow (Marskrater)
De Lomonosow ass e Krater op der Grenz vun de Gradsecteure Mare Boreum a vum Mare Acidalium um Planéit Mars.
De Krater huet en Duerchmiesser vun 150 km a säi Beräich ass geologesch gesi ganz jonk an domat och flaach. De Krater krut 1973 den Numm vum russeschen Naturwëssenschaftler Michail Wassiljewitsch Lomonossow.
Marc Meyer
De Marc Theo Jean Meyer, gebuer den 29. November 1954 an der Stad Lëtzebuerg a gestuerwen den 28. Februar 2015 zu Merzig (D), war e lëtzebuergesche Lepidopterolog.
Biographie
De Marc Meyer huet 1974 säi Premièresexamen am Lycée de garçons de Luxembourg gemaach a vun 1974 bis 1980 op der Universitéit vu Saarbrécken Biologie a Geographie studéiert. Hie war duerno eng kuerz Zäit Stagiaire am Lycée technique Michel-Lucius an der Stad an am Lycée technique Mathias-Adam zu Péiteng, ier hie fir eng Carrière am naturhistoresche Musée optéiert huet. Do huet hien den 1. Februar 1981 ugefaange mat schaffen. Den 28. Dezember 1988 ass hie Conservateur ginn. Hie war fir d'Sektioun vun de wierbellosen Déieren (« Invertébrés ») zoustänneg an huet sech besonnesch mat dem Erfaasse vun der Päiperleksfauna ofginn. Privat huet de Marc Meyer och nach d'Päiperleke vu Loutrengen, Spuenien, Portugal, Makaronesien an Nordafrika erfuerscht. Am Abrëll 2013 ass de Marc Meyer an d'Pensioun gaangen
1972 war de M. Meyer ee vun den Initiatore vun der Grënnung vun engem entomologeschen Aarbechtsgrupp an der « Jeunesse Naturaliste du Luxembourg ». Doraus ass 1974 de Groupe de travail pour l'étude des Invertébrés vun der Société des naturalistes luxembourgeois (SNL) ginn, dee spéider erëm op säin éischten Numm zeréckkomm ass a sech nees Groupe de travail entomologique genannt huet.
De M. Meyer ass am Oktober 1980 « membre correspondant » vun der Section des sciences vum Institut grand-ducal ginn. Nieft der SNL, war hie Member vun dëse Veräiner: Societas Europaea Lepidopterologica (SEL) ; Sociedad Hispano-Luso Americana de Lepidopterologia (SHILAP) ; Naturforschende Gesellschaft des Saarlandes – Delattinia ; Société entomologique de Mulhouse ; Oreina, les papillons de France. Hie war den Tresorier vum European Invertebrate Survey (EIS). De Marc Meyer, dee scho ganz fréi aktiv um Gebitt vum Naturschutz war, war och Member vum Mouvement écologique.
CR336
Den CR336 ass e Chemin repris am Kanton Klierf a geet vu Wäiswampech an nordwestlecher Richtung bis op d' bei Huldang.
Den CR336 ass ronn 9,0 km laang.
Karl Nehammer
De Karl Nehammer, gebuer den 18. Oktober 1972 zu Wien, ass en éisträichesche Politiker (ÖVP) an zanter dem 6. Dezember 2021 Bundeskanzler vun der Republik Éisträich.
Virdru war hie vum 7. Januar 2020 bis de 6. Dezember 2021 éisträicheschen Inneminister. Vu Januar 2018 bis Januar 2020 war hie Generalsekretär vun der ÖVP a vum 9. November 2017 bis de 7. Januar 2020 Deputéierten am éisträicheschen Nationalrot.
Hauts-de-France
Hauts-de-France ass zanter September 2016 den Numm vun enger franséischer Regioun. Si ass 2014 mat enger Territorialreform duerch d'Fusioun vun de Regiounen Nord-Pas-de-Calais a Picardie entstanen. a gouf no de Regionalwalen am Dezember 2015 aktiv.
De 14. Mäerz 2016 huet de Regionalconseil sech fir den neien Numm Hauts-de-France decidéiert.
Karl Nehammer
Zanter dem 3. Dezember 2021 ass hien och Parteipresident um nationale Plang (Bundesparteiobmann) vun der ÖVP.
Labello
Labello ass ee Lëpsecrèmestëft vun der Firma Beiersdorf AG. Den Numm Labello ass aus de laténgesche Wierder „labium“ (= Lëps) a „bellus“ (= schéin) entstanen an heescht dofir „schéi Lëpsen“. Labello gëtt zanter dem Joer 1909 ënner dësem Numm vun der Beiersdorf AG verkaf an ass domat deen eelste Produit vun der Firma. Den Entwéckler vum Lëpsecrèmesteft war den Oscar Troplowitz. Haut ass de Labello a Mëtteleuropa de Synonym fir Lëpsecrème.